নৌসেনার পরে এবার বায়ুসেনা প্রধানের সঙ্গে বৈঠক মোদির

নয়াদিল্লি: পহেলগাম হামলার পর প্রতিবাদের আগুনে ফুঁসছে দেশ। ঘটনার কার্যত শিকার করে নিয়েছে পাকিস্তান। পাক সরকারকে যোগ্য জবাব দিতে ইতিমধ্যেই একাধিক কূটনৈতিক পদক্ষেপ নিয়েছে মোদি সরকার। এই পরিস্থিতিতে রবিবার প্রধানমন্ত্রী নরেন্দ্র মোদির (Narendra Modi) সঙ্গে বৈঠক করলেন ভারতের বায়ুসেনা প্রধান এয়ার মার্শাল (Air Chief Marshal) অমর প্রীত সিং। এর আগে প্রধানমন্ত্রীর সঙ্গে আলাদা ভাবে সাক্ষাৎ করেছেন সেনা ও নৌসেনা প্রধানও।

পহেলগাম হামলার পর তিন সশস্ত্র বাহিনীর প্রধান এবং প্রতিরক্ষা প্রধানের সঙ্গে বৈঠকে এই হামলার প্রতিশোধ নিতে একাধিক আলোচনা হয়েছে। সব কিছুই নির্ধারণ করার পূর্ণ স্বাধীনতা সশস্ত্র বাহিনীকেই দিয়েছিলেন প্রধানমন্ত্রী। তার পর থেকেই পাক সমর্থিত জঙ্গি গোষ্ঠী বা পাক বাহিনীর বিরুদ্ধে প্রতিশোধের জল্পনা চলছে। তার মধ্যে প্রধানমন্ত্রীর সঙ্গে তিন সশস্ত্র বাহিনীর প্রধানদের সাক্ষাৎ যথেষ্ট তাৎপর্যপূর্ণ। দেশের নিরাপত্তা ব্যবস্থা নিয়ে শীর্ষস্তরের আলোচনার জন্য এই বৈঠক যথেষ্ট গুরুত্বপূর্ণ বলে মনে করছে বিশেষজ্ঞ মহল। মনে করা হচ্ছে আসন্ন সামরিক পদক্ষেপে বিমানবাহিনীর ভূমিকা যে অ্যন্ত গুরুত্বপূর্ণ হতে পারে, তার একটা ইঙ্গিত মিলেছে এই বৈঠক থেকে।

আরও পড়ুন: জারি ত্রিমুখী নিষেধাজ্ঞা! ভারতের কোপে কতটা চাপে পাকিস্তান?

অন্যদিকে শত্রুর ড্রোন, হেলিকপ্টার, বিমান ধ্বংস করতে নতুন এয়ার ডিফেন্স সিস্টেম কেনার আপদকালীন বরাত দিয়েছে প্রতিরক্ষা মন্ত্রক। তবে কি পাকিস্তানের বিরুদ্ধে কঠোর অ্যাকশনের সময় ঘনিয়ে এসেছে? সূত্রের খবর, প্রধানমন্ত্রী এদিন দেশের সেনাবাহিনীকে ‘সম্পূর্ণ অভিযানে স্বাধীনতা’ (Full Operational Freedom) দেওয়ার সিদ্ধান্ত জানিয়েছেন। অর্থাৎ সেনা বাহিনী নিজেরাই নির্ধারণ করবে সঠিক কখন ও কীভাবে পহেলগাম হামলার জবাব দেওয়া হবে।

পাহেলগামে জঙ্গি হামলায় ২৬ জন নিহত হয়েছিলেন। এর ‘বদলা’ নিতে ফুঁসছে ভারত। মোদি একাধিকবার নিজের ভাষণে বলছেন, ‘দোষীদের সাজা দেওয়া হবেই’। কোনও ভাবে দোষীদের রেয়াত করা হবে না। এই আবহে তিন বাহিনীর প্রধানদের সঙ্গে ইতিমধ্যেই বৈঠক করে তাঁদের সামরিক পদক্ষেপের পূর্ণ স্বাধীনতা দিয়েছেন প্রধানমন্ত্রী। আর শনিবার নৌবাহিনী প্রধান অ্যাডমিরাল দীনেশ কে ত্রিপাঠীর সঙ্গে বৈঠক করেন প্রধানমন্ত্রী। সেই বৈঠকের ২৪ ঘণ্টা কাটতে না কাটতে বায়ুসেনা প্রধান এয়ার মার্শালের সঙ্গে রবিবার বৈঠক বসলেন মোদি। প্রধানমন্ত্রী গত সপ্তাহে সেনাপ্রধান জেনারেল উপেন্দ্র দ্বিবেদীর সঙ্গে দেখা করেছিলেন।

অন্য খবর দেখুন